Diari Oficial de la Generalitat Valenciana


Sumari del DOGV 9502, del 31-12-2022 (2022/13333)

RESOLUCIÓ de 29 de desembre de 2022, de la Direcció General d'Emergència Residencial, Funció Social de l'Habitatge, i Observatori de l'Hàbitat i Segregació Urbana, de concessió de les ajudes convocades mitjançant l'Ordre 4/2022, de 21 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió d'ajudes del Programa d'Ajudes al Lloguer d'Habitatge corresponents al Pla estatal per a l'accés a l'habitatge 2022-2025, i convocatòria per a l'exercici 2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9502

Data del DOGV
:   31-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/13280


Data del document
:   29-12-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 29 de desembre de 2022, de la Direcció General d'Emergència Residencial, Funció Social de l'Habitatge, i Observatori de l'Hàbitat i Segregació Urbana, de concessió de les ajudes convocades mitjançant l'Ordre 4/2022, de 21 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió d'ajudes del Programa d'Ajudes al Lloguer d'Habitatge corresponents al Pla estatal per a l'accés a l'habitatge 2022-2025, i convocatòria per a l'exercici 2022. [2022/13674]  
  
Vistes les sol·licituds presentades i els antecedents que consten en la Direcció General d'Emergència Residencial, Funció Social de l'Habitatge, i Observatori de l'Hàbitat i Segregació Urbana, resulten els següents:  
  
Antecedents de fet  
Primer. Mitjançant Ordre 4/2022, de 21 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió d'ajudes del Programa d'Ajudes al Lloguer d'Habitatges corresponents al Pla estatal per a l'accés a l'habitatge 2022-2025, i es procedeix a la convocatòria per a l'exercici 2022 (DOGV núm. 9372, de 30.06.2022).  
Segon. D'acord amb el que s'estableix en la base quarta de la convocatòria de les ajudes de la citada Ordre 4/2022, de 21 de juny, de la Vicepresidència Segona i Conselleria d'Habitatge i Arquitectura Bioclimàtica, el termini per a presentar les sol·licituds es va iniciar el dia 1 de juliol de 2022 i va finalitzar l'1 d'agost de 2022, tots dos inclusivament. No s'hi admeten a tràmit les sol·licituds presentades fora de termini, constant en el programa d'ajudes al lloguer d'habitatge la presentació de 20.512 sol·licituds.   
Tercer. De conformitat amb el que es disposa en la Base Tretzena de la citada Ordre 4/2022, de 21 de juny de 2022, que regula la instrucció i tramitació del procediment, una vegada tancat el termini de presentació de sol·licituds i revisada la documentació presentada, es va publicar en el portal web de la Generalitat, www.gva.es, en data 25 de novembre de 2022, el llistat provisional de sol·licituds admeses i excloses, distingint entre aquelles amb documentació completa, les que resulten incompletes bé per falta de documentació o incompliment de requisits, amb indicació del mitjà perquè cada sol·licitant puga accedir a la informació relativa al motiu de la seua exclusió. Així mateix, es va concedir un termini de deu dies hàbils, si escau, per a formular al·legacions, completar o esmenar la sol·licitud i aportar la documentació necessària, el termini de la qual es va iniciar el 28 de novembre i finalitzava el 13 de desembre de 2022, tots dos inclusivament.  
Quart. Transcorregut el termini concedit per a presentar al·legacions i la seua revisió, així com la documentació complementària presentada pels sol·licitants, resulta que 8.578 sol·licituds han aportat la documentació completa, compleixen amb els requisits establits en la citada Ordre 4/2022, de 21 de juny, i es troben en disposició de ser ateses, tal com estableixen les bases que regulen la convocatòria.  
En aquest sentit, en relació amb les sol·licituds presentades, en la present resolució es fa constar el número d'aquestes completes i revisades a data de la reunió de l'òrgan col·legiat. Per tant, s'inclouen les sol·licituds publicades en el llistat provisional, així com aquelles sol·licituds respecte de les quals s'ha rebut documentació per a esmenar objeccions en els Serveis Territorials amb posterioritat a la publicació del llistat provisional dins del termini d'esmena, que finalitzava el 13 de desembre de 2022, a través dels mitjans establits en les bases reguladores, d'acord amb la Llei 39/2015, d'1 d'octubre, de procediment administratiu comú de les administracions públiques.  
Cinqué. L'Ordre 4/2022, de 21 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores i la convocatòria per a l'exercici 2022 de les ajudes del Programa d'Ajudes al Lloguer d'Habitatges, en la seua Base Tercera i condició Tercera de l'apartat segon de la seua part resolutiva, relatives al finançament d'aquestes, s'estableix que el finançament de les ajudes del Programa d'Ajudes al Lloguer d'Habitatges corresponents al Pla Estatal per a l'accés a l'habitatge 2022-2025 per als exercicis 2022 i 2023 es realitzarà amb càrrec al capítol IV, de l'aplicació pressupostària 29.15.13.132.75.5, «Emergència Residencial i Funció Social», línia S1531000, amb denominació «Ajudes al lloguer d'Habitatge. Pla Estatal d'Accés a l'Habitatge 2022-2025», amb ingressos finalistes del Ministeri de Transports, Mobilitat i Agenda Urbana per al finançament d'aquestes ajudes i l'aportació de la Generalitat. En aplicació del que s'estableix en l'article 166 b) de la Llei 1/2015, l'atorgament de les ajudes estarà condicionat a l'existència, en els pressupostos de la Generalitat de 2022 i 2023, de crèdit adequat i suficient per a tal fi. La quantia total màxima de les ajudes corresponents al Programa d'Ajudes al Lloguer d'Habitatges a concedir en l'exercici 2022 serà inicialment de 12.973.828 euros, corresponent a l'aportació del Ministeri de Transports, Mobilitat i Agenda Urbana la quantitat de 9.439.200 euros i 07.119.913 euros a la Generalitat. Les ajudes tindran caràcter de despesa pluriennal segons la distribució que s'indica a continuació per als exercicis 2022 i 2023:  
  
  
Sisé. Per Resolució del vicepresident segon i conseller d'Habitatge i Arquitectura Bioclimàtica de 26 de desembre de 2022, publicada en el Diari Oficial de la Generalitat de data 29 de desembre de 2022 (DOGV núm 9500, de 29.12.2022) s'amplia la dotació pressupostària per a la concessió de les ajudes convocades mitjançant Ordre 4/2022, de 21 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió d'ajudes del Programa d'Ajudes al Lloguer d'Habitatges corresponents al Pla Estatal per a l'accés a l'habitatge 2022-2025, i es procedeix a la convocatòria per a l'exercici 2022; i la seua posterior publicació en el DOGV.   
S'incrementen les quanties previstes en l'Ordre 4/2022, de 21 de juny, de la Vicepresidència Segona i Conselleria d'Habitatge i Arquitectura Bioclimàtica per la qual s'aproven les bases reguladores per a la concessió d'ajudes del Programa d'Ajudes al lloguer d'Habitatges corresponents al Pla Estatal per a l'accés a l'habitatge 2022-2025, i es procedeix a la convocatòria per a l'exercici 2022 (DOGV. Núm. 9372 de 30.06.2022) de la Base Tercera i condició Tercera en els termes que s'exposen a continuació:  
  
Anualitat Ministeri (en ?) Generalitat (en ?) Total aportació (en ?)  
2022 3.296.600,00 1.841.500,00 5.138.100,00  
2023 3.296.600,00 1.841.500,00 5.138.100,00  
Total 6.593.200,00 3.683.000,00 65.187.564,00  
  
  
De l'increment efectuat, correspon la quantitat de 25.319.494 euros a l'aportació del Ministeri de Transports, Mobilitat i Agenda Urbana i de 76.894.833 euros a l'aportació de la Generalitat, distribuint-se la dotació entre les anualitats 2022 i 2023 pel fet que la convocatòria tenen la naturalesa de despesa pluriennal, per la qual cosa la seua dotació final resulta per import de 35.433.630 euros.  
  
  
En conseqüència, es pren en consideració el límit de 49.157.260,00 euros per a elaborar la present resolució, tot això en virtut del Conveni de col·laboració subscrit en data 7 de juliol de 2022, entre el Ministeri de Transports, Mobilitat i Agenda Urbana i la Comunitat Valenciana, per a l'execució del Pla estatal d'Habitatge 2022-2025, així com els successius acords bilaterals subscrits per a la distribució del finançament establit inicialment.  
Seté. En data 29 de desembre de 2022, es va reunir l'òrgan col·legiat previst en la base tretze de l'Ordre 4/2022, de 21 de juny (DOGV núm. 9372, de 30.06.2022), de la Vicepresidència Segona i Conselleria d'Habitatge i Arquitectura Bioclimàtica, i es va formular la corresponent resolució de conformitat amb l'acta de la sessió alçada a l'efecte.  
  
Segons va quedar establit en l'apartat I.- del punt Sisé de l'Acta de l'òrgan col·legiat de data 29 de desembre de 2022, s'elabora la proposta de resolució de les ajudes corresponents al Programa d'ajudes al lloguer d'habitatge, contenint les persones o unitats de convivència beneficiàries que, d'acord amb el barem establit han aconseguit la puntuació màxima, ordenada de major a menor. Sent la puntuació mínima definitiva segons barem de 0 i 0,279 i a la mateixa puntuació s'ha seguit el criteri de la data de presentació fins a esgotar el crèdit pressupostari.  
  
De conformitat amb la base Octava, apartat 2, l'ajuda es concedirà a les persones beneficiàries pel termini de dos anys o vint-i-quatre mensualitats com a màxim que es correspondran amb les mensualitats reportades durant el període comprés entre l'1 de gener de 2022 fins al 31 de desembre de 2023, o, en tot cas, les que corresponguen a partir de la data de subscripció del contracte d'arrendament o cessió d'ús de l'habitatge o habitació fins a aquesta data.  
  
Fonaments de dret  
Primer. És competent per a resoldre la directora general d'Emergència Residencial, Funció Social de l'Habitatge, i Observatori de l'Hàbitat i Segregació Urbana, d'acord amb el que s'estableix en la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria (DOGV núm. 8609, de 08/08/2019).  
Segon. L'Ordre 4/2022, de 21 de juny, de la Vicepresidència Segona i Conselleria d'Habitatge i Arquitectura Bioclimàtica per la qual s'aproven les bases reguladores per a la concessió d'ajudes del Programa d'Ajudes al Lloguer d'Habitatges corresponents al Pla Estatal per a l'accés a l'habitatge 2022-2025, i es procedeix a la convocatòria per a l'exercici 2022.  
Vista l'acta i la proposta de l'òrgan col·legiat de data 29 de desembre de 2022, la Llei 39/2015, d'1 d'octubre, del procediment administratiu comú de les administracions públiques, i altra normativa d'obligatòria i pertinent aplicació, resolc:  
  
Primer  
Concedir per import de 10.700.952,30 euros, dels quals 30.247.157,00 euros són a càrrec del Ministeri i 79.705.098,30 euros a càrrec de la Generalitat, per a atendre les ajudes corresponent als 8.578 expedients, amb càrrec a l'aplicació pressupostària 31.85.35.246.89.0 de la línia S1531000 d'ajudes al lloguer d'habitatge dels pressupostos de la Generalitat per a 2022 i 2023, convocades mitjançant l'Ordre 4/2022, de 21 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió d'ajudes del Programa d'Ajudes al Lloguer d'Habitatges corresponents al Pla estatal per a l'accés a l'habitatge 2022-2025 i es procedeix a la seua convocatòria per a l'exercici 2022. Concedint les ajudes a les persones o unitats de convivència que figuren en l'annex I, de les quals s'ha comprovat el compliment de les seues obligacions fiscals, tributàries i amb la Seguretat Social, resultant la concessió d'aquestes distribuïda territorialment, d'acord amb el detall següent:  
  
  
Import (en euros) Alacant Castelló València Total  
GVA 8.038.066,96 3.505.179,88 8.034.415,46 19.577,662.30  
Ministeri 4.771,597,18 4.416.542,94 6.844.259,88 70.544.759,00  
Total 54.189.418,14 7.921.722,82 63.501.268,34 14.318.080,30  
  
Persones beneficiàries Alacant Castelló València Total  
Total 3.063 2.208 3.307 8.578  
  
  
Així mateix, s'adjunta a la present resolució l'annex I bis, que conté l'import de les ajudes agrupades territorialment amb indicació del seu paquet d'ajudes.  
De conformitat amb la base setze de l'Ordre 4/2022, per a l'abonament de la subvenció les persones o unitats de convivència beneficiàries hauran d'aportar la documentació justificativa dels pagaments de la renda de lloguer corresponent als mesos de 2022 durant el mes de gener de 2023; aquesta aportació podrà realitzar-se mitjançant procediment telemàtic disponible en la seu electrònica de la Generalitat, www.gva.es.  
  
  
Segon  
Declarar desistides per no haver aportat la documentació requerida a les 8.712 sol·licituds que es relacionen en l'annex II.  
  
Tercer  
Desestimar les 585 sol·licituds de les persones o unitats de convivència que es relacionen en l'annex III, per incompliment dels requisits establits en les bases de la convocatòria, indicant-se el motiu pel qual la sol·licitud ha sigut desestimada.  
  
Quart  
Denegar les 2.574 sol·licituds de les persones o unitats de convivència que es relacionen en l'annex IV, degut a l'esgotament del finançament destinat a la línia pressupostària per a atendre aquest programa d'ajudes.  
  
Cinqué  
Inadmetre a tràmit les 63 sol·licituds de les persones o unitats de convivència que es relacionen en l'annex V, per presentar la sol·licitud de l'ajuda fora del termini establit en les bases reguladores.  
  
Sisé  
Es relacionen en l'annex VI persones que han aportat alguna documentació sense sol·licitud d'ajuda presentada en la forma establida en les bases reguladores i per tant no consta presentada sol·licitud d'ajuda ni expedient creat per a la seua tramitació.  
La present resolució es publicarà en el Diari Oficial de la Generalitat Valenciana. Els sol·licitants que hagen facilitat un número de telèfon mòbil podran ser avisats de la publicació del llistat definitiu mitjançant missatge de text SMS.  
La publicació en el Diari Oficial de la Generalitat Valenciana, substituirà a la notificació individual de la resolució, conforme al que es preveu en la legislació del procediment administratiu comú.  
Així mateix, aquesta resolució es publicarà en el portal www.gva.es, on podran accedir a l'apartat ?Consulta la teua notificació?, a través del qual les persones interessades podran consultar l'estimació o desestimació motivada individualitzada de la seua sol·licitud.  
  
Contra la present resolució, que posa fi a la via administrativa, es podrà interposar potestativament recurs de reposició davant el secretari autonòmic d'Habitatge i Funció Social, d'acord amb el resolc primer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, en el termini d'un mes a comptar des de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, de conformitat amb el que s'estableix en els articles 10 i 46 de la Llei reguladora de la jurisdicció contenciosa administrativa.  
  
  
València, 29 de desembre de 2022.- La directora general d'Emergència Residencial, Funció Social de l'Habitatge, i Observatori de l'Hàbitat i Segregació Urbana: Pura Peris García.